India vs South Africa, 2nd Test, Day 1 at Centurion: SA 78/0  lunch Break
తొలి సెషన్‌లో టీమిండియాకి రిక్తహస్తం..!
దక్షిణాఫ్రికాతో జరుగుతున్న రెండో టెస్టు ఆరంభ సెషన్‌లో భారత బౌలర్లకి నిరాశ ఎదురైంది. ఓపెనర్లు మక్రమ్ (51 94 బంతుల్లో
TNN | Updated:
Jan 13, 2018, 04:28PM IST
దక్షిణాఫ్రికాతో జరుగుతున్న రెండో టెస్టు ఆరంభ సెషన్&zwnj;లో భారత బౌలర్లకి నిరాశ ఎదురైంది. ఓపెనర్లు మక్రమ్ (51 94 బంతుల్లో 9x4), డీన్ ఎల్గర్ (26: 79 బంంతుల్లో 4x4) నిలకడగా ఆడుతుండటంతో లంచ్ విరామ సమయానికి దక్షిణాఫ్రికా వికెట్ నష్టపోకుండా 78/0తో నిలిచింది. ఇషాంత్ శర్మ, జస్&zwnj;ప్రీత్ బుమ్రా పొదుపుగా బౌలింగ్ చేసినా వికెట్ మాత్రం పడగొట్టలేకపోయారు.
ఫాస్ట్ బౌలర్ మహ్మద్ షమీని లక్ష్యం చేసుకుని దక్షిణాఫ్రికా ఓపెనర్లు బౌండరీలు బాదేశారు. ముఖ్యంగా మక్రమ్.. క్రీజు వెలుపలకి వస్తూ భారీ షాట్లు ఆడేశాడు. తొలి టెస్టులో భువనేశ్వర్ కుమార్ ధాటికి వరుస ఓవర్లలో పెవిలియన్ చేరిన ఈ ఓపెనర్లు.. తాజా టెస్టులో భువీని తప్పించడంతో స్వేచ్ఛగా చెలరేగిపోయారు. కెప్టెన్ విరాట్ కోహ్లి వరుసగా బౌలర్లు మార్చినా ఫలితం లేకపోవడంతో నిరాశగానే లంచ్ విరామానికి భారత్ వెళ్లింది.